**Pravilnik o načinima i uvjetima obavljanja djelatnosti elektroničkih komunikacijskih mreža i usluga**

U članku 4. stavku 1. riječ 250,00 promijeniti u 50,00.

**OBRAZLOŽENJE:** Smatram da je neprimjereno što HAKOM i nadalje predlaže da iznos **jednog poziva** prema usluzi s dodanom vrijednošću ne može prijeći iznos od 250,00 kuna. Iznos minimalne plaće za razdoblje od od 01. lipnja 2010. do 31. svibnja 2011.g. u Republici Hrvatskoj iznosi 2.814,00 kuna, što znači da predloženi limit čini 8,88%, dok su prema Državnom zavodu za statistiku prosječni godišnji izdaci za potrošnju u komunikacijama po kućanstvu 5,14% . Uostalom i u Odluci kojom se određuju iznosi mjesečnih troškova odlaznih poziva za pretplatnike javnih komunikacijskih usluga koju je HAKOM donio najmanji mogući limit mjesečne potrošnje je 50,00 kuna.